UMUM Memadai niat aqiqah / korban dari pihak peserta sahaja, kerana menyebut nama ketika sembelih bukanlah syarat sah sembelihan tersebut. – – – – – – – – – – –  DALIL Penyembelih tidak wajib menyebut nama ketika menyembelih. Hal ini sebagaimana yang dinyatakan oleh Dr Wahbah al-Zuhaili di dalam kitabnya: وَلَيْسَ عَلَى الوَكِيلِ أَنْ يَقُولَ عِنْدَ الذَبْحِ عَمَّنْ؛ لِأًّنَ النِّيَّةَ تُجْزِئَ Maksudnya: “Mereka yang menjadi wakil dalam sembelihan tidak wajib menyebut nama pemilik korban ketika sembelihan berlaku. Kerana memadai dengan niat daripada pemilik korban” (Rujuk: al-Fiqh al-Islami wa Adillatuh, 4/2737) Begitu juga, fatwa Al-Imam al-Nawawi di dalam karyanya: وَلَوْ وَكَّلَهُ وَنَوَى عِنْدَ ذَبْحِ الْوَكِيلِ كَفَى ذَلِكَ وَلَا حَاجَةَ إلَى نِيَّةِ الْوَكِيلِ بَلْ لَوْ لَمْ يَعْلَمْ الْوَكِيلُ أَنَّهُ مُضَحٍّ لَمْ يَضُرَّ Maksudnya: “Jika dia mewakilkan dan dia niat ketika berlaku sembelihan, maka sudah memadai niat itu. Tidak perlu kepada niat wakil sekalipun wakil itu tidak tahu bahawa dia adalah orang yang berkorban, ini tidak memudaratkan(hukum tetap sah)” (Rujuk: al-Majmu’ Syarh al-Muhazzab, 8/406)